Diari Oficial de la Generalitat Valenciana


Sumari del DOGV 10228, del 18-12-2024 (2024/13168)

DECRET 38/2024, de 16 de desembre, de la Presidència de la Generalitat, pel qual se suprimix una secretaria autonòmica en la Vicepresidència Segona i Conselleria per a la Recuperació Econòmica i Social de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/12/16/38/dof/vci/html**

### Dades del document

Número de DOGV
:   10609

Data del DOGV
:   18-12-2024

Secció del DOGV
:   I. DISPOSICIONS GENERALS

Número del document
:   2024/13629

CVE
:   ULSA-P-5801-57777

Data del document
:   16-12-2024

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Vicepresidència Segona i Conselleria per a la Recuperació Econòmica i Social de la Comunitat Valenciana
    * repartiment de competències
    * competència administrativa
    * organització administrativa
    * desastre natural
    * inundació
    * administració regional
    * competències de l'executiu

L'article 12.1 de la Llei 5/1983, de 30 de desembre, de la Generalitat, del Consell, atribuïx al president de la Generalitat la direcció i coordinació de les accions del Consell, i, a este efecte, li correspon, entre altres facultats i atribucions, crear, modificar i suprimir les secretaries autonòmiques.

En l’exercici d’estes competències, es va aprovar el Decret 35/2024, de 2 de desembre, de la Presidència de la Generalitat, pel qual es determinaren les secretaries autonòmiques de l’Administració del Consell.

Després de la valoració pertinent, s’ha considerat més eficient reduir les secretaries autonòmiques adscrites a la Vicepresidència Segona i Conselleria per a la Recuperació Econòmica i Social de la Comunitat Valenciana.

D'acord amb el que s'ha exposat, i en virtut de la competència atribuïda en l'article 12.1.b) de la Llei 5/1983, del Consell,

DECRETE

*Article únic. Supressió d’una secretaria autonòmica en la Vicepresidència Segona i Conselleria per a la Recuperació Econòmica i Social de la Comunitat Valenciana*

Se suprimix la Secretaria Autonòmica de Relacions i Gestió amb Altres Administracions Públiques per a la Recuperació Econòmica i Social.

D’acord amb la modificació anterior, en el Decret 35/2024, de 2 de desembre, de la Presidència de la Generalitat, pel qual es determinen les secretaries autonòmiques de l’Administració del Consell, la Vicepresidència Segona i Conselleria per a la Recuperació Econòmica i Social de la Comunitat Valenciana queda únicament amb la Secretaria Autonòmica per a la Recuperació Econòmica i Social.

DISPOSICIÓ DEROGATÒRIA

*Única. Derogació normativa*

Queden derogades totes les disposicions d'un rang igual o inferior a esta que s'oposen al que s'establix en este decret.

DISPOSICIONS FINALS

*Única. Entrada en vigor*

El present decret entrarà en vigor el mateix dia que s'aprove.

  

València, 16 de desembre de 2024

Carlos Mazón Guixot

President de la Generalitat


Còpia Permalink ELI